**MERILA ZA VPIS V SREDNJE ŠOLE V ŠOLSKEM LETU 2017/2018**

Za vpis v srednjo šolo se bodo upoštevale:

* zaključne ocene obveznih predmetov iz 7., 8. in 9. razreda osnovne šole.

Z učnim uspehom kandidat lahko dobi največ 175 točk.

Učenci, ki se bodo vpisali v program Umetniška gimnazija, bodo opravljali tudi poseben preizkus nadarjenosti.

Posebna merila veljajo tudi za učence, ki se bodo vpisali v športne oddelke programa Gimnazija.

**ŠTIPENDIJE**

Državne štipendije (republiške) so namenjene socialno šibkejšim dijakom. Kandidati vloge oddajo kadarkoli, sami na Center za socialno delo, kjer ugotavljajo materialne pogoje za štipendijo.

Kadrovske štipendije dodeljujejo delodajalci, ki tudi določajo pogoje. Vloge oddajo kandidati sami, po objavljenem razpisu.

Zoisove štipendije so namenjene nadarjenim in nadpovprečno uspešnih dijakom. Pogoje izpolnjujejo kandidati, ki imajo **izjemne dosežke** v osmem in devetem razredu (zlato ali srebrno priznanje, umetniško delo z vsaj dvema pozitivnima strokovnima kritikama) in povprečno oceno najmanj 4,7 ali več v zaključnem razredu osnovne šole.

Ostale štipendije, dodeljene s strani organov javne uprave, posebnih fundacij in delodajalcev, ki bodo prav tako objavljene v razpisu Javnega sklada RD za razvoj kadrov in štipendije.

*Koristne povezave:*

*Javni sklad RS za razvoj kadrov in štipendije:* [*www.sklad-kadri.si*](http://www.sklad-kadri.si)

*Ministrstvo za delo, družino in socialne zadeve:* [*www.mddsz.gov.si*](http://www.mddsz.gov.si)

Ministrstvo za izobraževanje, znanost in šport: [*www.mizs.gov.si/*](http://www.mizs.gov.si/)

Svetovalna služba:

Jelka Peterlin, prof.

Maja A. Požegar, univ. dipl. psih.

**ROKOVNIK ZA VPIS V SREDNJE ŠOLE V ŠOLSKEM LETU 2017/2018**

|  |  |
| --- | --- |
| Informativni dnevi v srednjih šolah (pouka prost dan za devetošolce, gredo s starši) | 10. in 11. 2. 2017 |
| Seznanjanje učencev in staršev z vsebinami iz Razpisa za vpis v SŠ | do 24. 2. 2017 |
| Prijava za opravljanje preizkusa posebnih nadarjenosti | do 28. 2. 2017 |
| Preverjanje posebnih nadarjenosti na nekaterih srednjih šolah (objavljeno v razpisu) | med 6. in 18. 3. 2017 |
| Posredovanje prijav srednjim šolam (učenci izpolnijo prijavo v šoli) | **do 4. 4. 2017** |
| Javna objava stanja prijav v srednjih šola (Internet) | 7. 4. 2017 do 16. ure |
| Možnost prenosa prijav | **do 25. 4. 2017** |
| Nacionalni preizkusi znanja | 4., 8., 10. maj 2017 |
| Objava informacije o omejitvah vpisa (internet) | 30. 5. 2017 |
| Seznanitev učencev z dosežki na nacionalnih preizkusih znanja | Od 30. 5. do 1. 6. 2017 |
| Razdelitev spričeval | 15. 6. 2017 |
| Učenci odnesejo dokumente na srednje šole | med 19. in 22. 6. 2017 (do 14. ure) |
| Rezultati 1. kroga (omejitev vpisa) | 23. 6. 2017 |
| Prijava učencev za 2. krog izbirnega postopka (za tiste, ki niso bili sprejeti v 1. krogu) | do 27. 6. 2017 do  15. ure |
| Rezultati 2. kroga (omejitev vpisa) | 29. 6. 2017 do 14. ure |
| Objava prostih mest (Internet) | 5. 7. 2017 do 16. ure |
| Vpis na srednje šole, ki še imajo prosta mesta | do 31. 8. 2017 |